S-574/2012

Mál þetta, sem dómtekið var 30. ágúst 2012, er höfðað með ákæru lögreglustjórans á höfuðborgarsvæðinu, útgefinni 3. júlí 2012, á hendur B-kk-þgf D-kk-þgf G-kk-þgf, kt. 000000-0000, Grænukinn 27, Hafnarfirði „fyrir eftirtalin brot:

I.

Fyrir fjársvik, með því að hafa, þriðjudaginn 12. júlí 2011, blekkt starfsmenn fyrirtækisins Betri tímar ehf., með því að gefa í heimildarleysi upp greiðslukortanúmer Þ-kvk-ef S-kvk-ef P-kvk-ef í vefverslun fyrirtækisins á vefsíðunni bt.is, en nafn sitt og kennitölu, og svikið þannig út leikjatölvu að verðmæti kr. 76.999,- sem ákærði fékk afhenta síðar sama dag í verslun Betri tíma ehf. í Skeifunni í Reykjavík.

Telst þetta varða við 248. gr. almennra hegningarlaga nr. 19/1940.

II.

Fyrir tilraun til fjársvika, með því að hafa, laugardaginn 16. júlí 2011, í heimildarleysi og blekkingarskyni gefið upp greiðslukortanúmer Þ-kvk-ef S-kvk-ef P-kvk-ef í vefverslun fyrirtækisins Betri tímar ehf. á vefsíðunni bt.is, en nafn sitt og kennitölu, til þess að svíkja út leikjatölvu að verðmæti kr. 79.999,- sem ákærði kom til að sækja síðar sama dag í verslun Betri tíma ehf. í Skeifunni í Reykjavík. Tölvan var ekki afhent ákærða þar sem upp komst að hann var ekki handhafi greiðslukortsins sem greitt hafði verið með á vefsíðunni.

Telst þetta varða við 248. gr. almennra hegningarlaga nr. 19/1940, sbr. 20. gr. sömu laga.

III.

Fíkniefnalagabrot, með því að hafa miðvikudaginn 27. júlí 2011, að Lækjargötu 6 í Hafnarfirði, haft í vörslum sínum 0,39 g af maríhúana, sem hann afhenti lögreglu.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Jafnframt er þess krafist að ofangreind 0,39 g af maríhúana verði gerð upptæk, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkrafa:

Vegna ákæruliðar I gerir R-kk-nf Ö-kk-nf R-kk-nf, kt. 000000-0000, f.h. Betri tíma ehf., kt. 000000-0000, þá kröfu að ákærði verði dæmdur til greiðslu bóta að fjárhæð kr. 76.999. Einnig er gerð krafa um greiðslu hæstu leyfilegra vaxta og síðar dráttarvaxta skv. gildandi lögum þar að lútandi.“

Um málavaxtalýsingu er skírskotað til ákæru.

Ákærði játaði brot sín skýlaust fyrir dóminum eins og þeim er lýst í ákæru. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfært til refsiákvæða í ákærunni.

Ákærði er fæddur 1993. Hinn 26. nóvember 20110 var útgáfu ákæru á hendur honum vegna þjófnaðar frestað skilorðsbundið í tvö. Hinn 11. júní 2012 gekkst ákærði undir greiðslu lögreglustjórasektar vegna fíkniefnalagabrots. Sakarferill ákærða hefur ekki áhrif á ákvörðun refsingar í máli þessu.

Við ákvörðun refsingar er það virt ákærða til refsimildunar að hann hefur játað greiðlega sakargiftir og er ungur að árum. Þykir refsing hans hæfilega ákveðin fangelsi í 60 daga, sem í ljósi ungs aldurs ákærða þykir rétt að binda skilorði eins og nánar greinir í dómsorði.

Bótakrafa Betri tíma ehf. var felld niður við þingfestingu málsins.

Í málinu hefur ekki verið lagt fram yfirlit yfir sakarkostnað.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, B-kk-nf D-kk-nf, sæti fangelsi í 60 daga, en fullnustu refsingarinnar er frestað og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940.

R-kvk-nf B-kvk-nf

Rétt endurrit staðfestir

Héraðsdómur Reykjaness 5.9. 2012.